În ultima secvență video
am vorbit despre cuceririle lui Alexandru cel Mare,
despre modul în care a cucerit aproape tot teritoriul de pe hartă,
așa cum vedem chiar aici,
din Grecia până în Orientul Mijlociu,
din Persia până la granițele Indiei,
cucerind, de asemenea, Egiptul.
A avut o viață foarte scurtă,
iar după moartea sa, imperiul a fost divizat.
Dar, în aceeași perioadă, avem și alte centre de putere
în alte zone din jurul Mediteranei care iau avânt.
Este vorba, în special, de romani.
Roma a fost fondată cu sute de ani înainte de Alexandru cel Mare
și până atunci a cucerit din ce în ce mai multe zone
din Peninsula Italică de astăzi.
De asemenea, apare o putere în Cartagina
chiar aici, pe coasta nord-africană.
La început, Cartagina a fost o așezare feniciană.
Fenicienii sunt cunoscuți pentru alfabetul fonetic.
Fenicienii trăiau în Libanul și Siria de astăzi.
Erau negustori și s-au stabilit de-a lungul Mediteranei.
Cartagina și puterea sau civilizația sa
au avut o mare importanță la vremea aceea.
Când există două puteri în regiuni apropiate,
ele pot avea aceleași interese sau pot dori să cucerească aceeași zonă
sau se pot considera o amenințare, tinzând astfel să se lupte între ele.
Așa s-a întâmplat și cu Roma și Cartagina.
Iar războaiele dintre ele au fost numite Războaiele Punice
și au avut loc între 264 î.e.n.
și 146 î.e.n.
Avem Războaiele Punice.
Vom avea multe materiale despre Războaiele Punice,
dar acestea sunt războaiele la care a participat Hannibal,
cel care a dus elefanți peste Alpi pentru a ataca Roma.
Și vedem chiar aici pe axa noastră
Războaiele Punice dintre Cartagina și Roma.
Ca să fie mai clar,
această nuanță de mov de pe axa noastră
reprezintă Cartagina
și civilizația cartagineză...
îi putem spune puterea cartagineză.
Iar aceasta este Roma.
În cele din urmă, Roma învinge definitiv
și chiar distruge Cartagina, o șterge de pe fața pământului.
Și astfel Roma devine puterea dominantă
în zona Mediteranei,
și după cum vom vedea,
dincolo de Mediterana.
În această perioadă, Roma este republică.
Și când vorbim despre republică,
vorbim despre un tip de reprezentare,
deși nu este aceeași formă de reprezentare la care ne gândim astăzi.
Putem vorbi despre o formă de conservare a drepturilor.
Din nou, nu chiar la ce ne gândim astăzi.
Dar în mijlocul secolului I î.e.n.,
apare un mare general roman,
probabil ați auzit de el, Iulius Cezar,
care reușește să preia puterea la Roma,
care se impune ca dictator la Roma.
Ajuns la putere, începe să pună capăt republicii
și face multe altele.
Începe să reorganizeze calendarul,
numește o lună după el, iulie.
Apoi este asasinat, iar fiul său adoptiv, Augustus, preia puterea.
Iar Augustus este adesea considerat primul împărat roman,
acum că republica a luat sfârșit.
Și el primește o lună numită după el, august.
Aproximativ în aceeași perioadă, apare o altă figură importantă.
Bineînțeles că Isus este o figură importantă în religie,
dar, în plus, are un rol și în istorie.
Învățăturile sale pun baza unei religii
care va avea o influență importantă
asupra istoriei și a lumii.
Și chiar dacă folosim această cronologie, să-i spunem laică,
î.e.n., adică înaintea erei noastre, sau e.n. era noastră,
de exemplu, anul acestei secvențe video este 2016 e.n.,
acestea sunt variante laice ale unui calendar
care este, în principal, bazat pe nașterea lui Isus
sau e foarte apropiat de nașterea lui Isus.
Î.e.n. ar fi î.Hr., înainte de Hristos.
E.n. ar fi d.Hr., după Hristos.
Este important să reținem despre Isus...
pentru că atunci când auzim despre viața lui Isus,
ne gândim la Țara Sfântă,
Nazaret, Ierusalim și orice altceva,
dar trebuie să reținem
că Isus s-a născut, a crescut și a murit,
în timpul Imperiului Roman.
Când s-a născut, nu era chiar anul 0 î.e.n.
sau mai bine spus anul 0,
acum credem că s-a născut în jurul anului 4 î.e.n. sau 4 e.n.
Deci s-a născut în timpul domniei lui Augustus
și a murit pe vremea domniei lui Tiberius,
deci unii dintre primii împărați romani.
Cu aceasta, încheiem prezentarea generală
a civilizațiilor antice.
Iar în următoarele secvențe video
vom discuta mai mult și mai detaliat despre fiecare dintre aceste teme.
Rolul ultimelor secvențe video
este de a crea un tablou de ansamblu a ceea ce s-a întâmplat în lume
atât în de timp, cât și în spațiu.